[{"text_idx": "#000001", "text": "Harjumaa ringso\u0303idu esimesel pa\u0308eval ku\u0308lastas president peamiselt Ida-Harjumaa ettevo\u0303tteid-asutusi, teisel pa\u0308eval ka\u0308is La\u0308a\u0308ne-Harjumaal. Neljapa\u0308eva, 16. detsembri ennelo\u0303unal ku\u0308lastas Kersti Kaljulaid Kehra tehast, pa\u0308rastlo\u0303unal kohtus Kuusalu vabatahtlike pa\u0308a\u0308stjatega."}, {"text_idx": "#000002", "text": "Kell 11.40 Kehra tehasesse jo\u0303udnud presidenti tervitasid Tolaram Groupi Eesti juht Sonny Aswani, Horizon Tselluloosi ja Paberi AS-i juhatuse esimees Bashyam Krishnan, tehase juhtkonna teised liikmed ning Anija vallavanem Arvi Karotam.\nEsimese pooltunni veetis Kersti Kaljulaid Horizoni kontorihoones, kus Sonny Aswani ja Bashyam Krish\u00adnan tutvustasid talle Horizoni arengut ja tootmist. Nad ra\u0308a\u0308kisid, et viimastel aastatel on tehtud suuri investeeringuid, mis on aidanud to\u0303sta tootmise efektiivsust, kaks aastat tagasi anti ka\u0308iku uus lubjapo\u0303letusahi ja laastuliin. Euroopa Liidu U\u0308htekuuluvusfondi abil finantseeritud lubjapo\u0303letus\u00adahi vo\u0303imaldab taaskasutada u\u0308le 90 protsendi tootmises kasutatavast lubjast, laastuliini uus tehnoloogia parandas puidulaastu kvaliteeti ning paranes ka toodetava paberi kvaliteet."}]